സംസ്ഥാന സീനിയര് വനിതാ ഫുട്ബോള് ചാമ്ബ്യന്ഷിപ്പില് തൃശ്ശൂര് ചാമ്ബ്യന്മാര് കോഴിക്കോടിനെ 43ന് തകര്ത്താണ് തൃശ്ശൂര് ഒന്നാമതെത്തിയത് 23ാം സംസ്ഥാന സീനിയര് വനിതാ ഫുട്ബോള് ചാമ്ബ്യന്ഷിപ്പില് തൃശ്ശൂര് വനിത ടീം ചാമ്ബ്യന്മാര്. ഇന്നലെ മഹാരാജാസ് കോളേജില് നടന്ന മത്സരത്തില് കോഴിക്കോടിനെ പരാജയപ്പെടുത്തിയാണ് തൃശ്ശൂര് വിജയം കൈവരിച്ചത്. നിശ്ചിത സമയത്ത് കളി ഗോള് രഹിതമായതിനാല് കളി പെനാള്ട്ടി ഷൂട്ടൗട്ടിലേക്ക് പോയി. പെനാള്ട്ടി ഷൂട്ടൗട്ടില് 43 എന്ന സ്കോറിനാണ് തൃശ്ശൂര് വിജയിച്ചത്. തൃശ്ശൂരിനായി സിവിഷ, നിധിയ, രേഷ്മ, മഞ്ജു ബേബി എന്നിവര് പെനാള്ട്ടി സ്പോടില് നിന്ന് ഗോള് നേടി. കോഴിക്കോടിനു വേണ്ടി മാനസ, കാര്ത്തിക, വേദവല്ലി എന്നിവരാണ് ഗോള് നേടിയത്. സെമി ഫൈനലില് പത്തനംതിട്ടയെ തോല്പ്പിച്ചാണ് തൃശൂര് ഫൈനലിലേക്ക് മുന്നേറിയത്. ആദ്യ റൗണ്ടില് പാലക്കാടിനെയും തൃശ്ശൂര് പരാജയപ്പെടുത്തിയിരുന്നു. ഇന്നലെ രാവിലെ നടന്ന മത്സരത്തില് മലപ്പുറത്തെ തോല്പ്പിച്ച് പത്തനംതിട്ട മൂന്നാം സ്ഥാനം സ്വന്തമാക്കിയിരുന്നു. Tags